OpenLLM-France/wikimedia huggingface dataset:
# KS Warta Poznań

El Warta Poznań és un club de futbol polonès de la ciutat de Poznań. 5,383

## Història

Evolució del nom:
* Warta Poznań
* Związkowiec Poznań
* Stal Poznań
* Warta Poznań

## Palmarès

* Lliga polonesa de futbol:
** 1929, 1947
* Campionat de la Gran Polònia:
** 1913, 1914

## Referències

* ↑ «Stadion Warty Poznań (Ogródek) – Stadiony.net».
* ↑ «Stadion Dyskobolii Grodzisk Wielkopolski – Stadiony.net».
* ↑ «Poland - List of Cup Finals». rsssf.com. [Consulta: 3 juliol 2024].
* ↑ «Poland 1910-1920». rsssf.com. [Consulta: 3 juliol 2024].

## Enllaços externs

* Web oficial
* Fòrum no oficial Arxivat 2007-08-10 a Wayback Machine.
# Central FECSA (Aitona)

La Central FECSA és un edifici d'Aitona (Segrià) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici industrial amb un tractament de la façana amb totxos vistos i grans vidrieres. L'edifici compta amb grans pilastres, creant un ritme regular, recorren la façana de dalt a baix i com a coronament hi ha un senzill fris i una cornisa.

## Història

La central hidroelèctrica va ser construïda a principis de segle. Va entrar en funcionament l'any 1914. La procedència dels plànols i maquinària és anglesa i nord-americana.

## Referències

* 1 2 «Central FECSA». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 març 2019].
# Silencio roto

Silencio roto és una pel·lícula espanyola del 2001 que mostra la vida en un poble petit després de la Guerra Civil Espanyola en els anys 1944-1948. Fou dirigida per Montxo Armendáriz, i protagonitzada per Lucía Jiménez i Juan Diego Botto. Es va rodar a Artzi (Navarra).

## Sinopsi

El 1944 Lucía, una dona jove, torna al seu poble del Nord d'Espanya després de nou anys perquè la seva mare té uns altres cinc fills i ha de treballar. Després d'arribar, Lucía es retroba amb els seus amics d'infantesa, viu amb Teresa i comença a treballar al seu bar. També coneix Manuel, que col·labora amb els maquis. Atreta per Manuel i veient com els soldats tracten la gent del poble, col·labora amb els guerrillers.

## Repartiment

* Lucía Jiménez - Lucía
* Juan Diego Botto - Manuel
* Mercedes Sampietro - Teresa
* Álvaro de Luna - Don Hilario
* María Botto - Lola
* Rubén Ochandiano - Sebas
* María Vázquez - Sole
* Joseba Apaolaza - Tinent
* Pepo Oliva - Cosme
* Jordi Bosch - Sergent

## Premis i nominacions
### Medalles del Cercle d'Escriptors Cinematogràfics

| Categoria | Persona | Resultat |
| Millor actriu secundària | Mercè Sampietro | Guanyadora |

### XVI Premis Goya (2001)

| Categoria | Persona | Resultat |
| Millor actor revelació | Rubén Ochandiano | Candidat |

### Festival de Cinema d'Espanya de Tolosa de Llenguadoc (2001)

    premi del Jurat per Montxo Armendáriz i menció especial a Mercè Sampietro

## Referències

* ↑ Silencio roto a Auñamendi Eusko Entziklopedia
* ↑ Silencio roto, la película, al web d'Artzi
* ↑ Silencio roto a Fotogramas
* ↑ «Medallas del CEC a la producción española de 2001». CEC. Arxivat de l'original el 2015-12-22. [Consulta: 17 febrer 2019].
* ↑ Silencio roto al web dels Premis Goya
* ↑ MONTXO ARMENDÁRIZ y MERCEDES SAMPIETRO galardonados en el 5º FESTIVAL CINESPAÑA

## Enllaços externs

* Silencio roto al web d'Oria Films
# Mejduretxka

Mejduretxka (en rus: Междуречка) és un poble del krai de Krasnoiarsk, a Rússia, segons el cens del 2017 tenia 54 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Mankato (Minnesota)

Mankato és una població dels Estats Units a l'estat de Minnesota. Segons el cens del 2009 tenia 36.500 habitants.

## Demografia

Segons el cens del 2000, Mankato tenia 32.427 habitants, 12.367 habitatges, i 6.059 famílies. La densitat de població era de 823,2 habitants per km².
Dels 12.367 habitatges en un 23,6% hi vivien nens de menys de 18 anys, en un 36,7% hi vivien parelles casades, en un 8,8% dones solteres, i en un 51% no eren unitats familiars. En el 32,2% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,9.
Per edats la població es repartia de la següent manera: un 16,9% tenia menys de 18 anys, un 32,5% entre 18 i 24, un 23,9% entre 25 i 44, un 15,4% de 45 a 60 i un 11,3% 65 anys o més.
L'edat mediana era de 25 anys. Per cada 100 dones de 18 o més anys hi havia 95,5 homes.
La renda mediana per habitatge era de 33.956$ i la renda mediana per família de 47.297$. Els homes tenien una renda mediana de 30.889$ mentre que les dones 22.081$. La renda per capita de la població era de 17.652$. Entorn del 8,5% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mankato». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Mankato». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Diodor d'Amfípolis

Diodor d'Amfípolis (en llatí Diodorus, en grec antic Διόδωρος) fou un militar grec de l'exèrcit de Perseu de Macedònia, que era comandant d'Amfípolis vers el 169 aC.
Després de la derrota del rei a la batalla de Pidna, i de la seva fugida a Pel·la, Diodor, sospitant de la imminent revolta dels dos mil mercenaris tracis que hi havia a Amfípolis, els va convèncer que era millor que anessin a saquejar la regió d'Emàtia, on podia obtenir millor botí. Quan els tracis van sortir i van creuar l'Estrímon, va tancar les portes de la ciutat a la que poc després es va poder refugiar Perseu, segons explica Titus Livi.

## Referències

* ↑ 1.Diodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1014
# Museu Municipal de Belles Arts de Barcelona

El Museu Municipal de Belles Arts de Barcelona fou un museu de la ciutat de Barcelona, ubicat al desaparegut Palau de les Belles Arts. El seu objectiu inicial era compilar les diferents col·leccions d'art de l'Ajuntament; i el seu primer president fou Josep Lluís Pellicer. La seva col·lecció fou la base de la futura col·lecció del Museu Nacional d'Art de Catalunya.

## Història

Després de l'Exposició Universal de 1888, més concretament el 18 de gener de 1890, es va crear una Comissió Municipal de Conservació dels edificis del Parc i del Foment dels Museus Municipals. Aquesta comissió va ser la responsable de la creació del museu.
El museu es va inaugurar el 1891 durant l'últim mandat de Rius i Taulet com a alcalde de Barcelona. El 1896 la col·lecció es va ubicar al Palau de la Indústria, del mateix Parc de la Ciutadella, per tornar a l'edifici inicial el 1898.
El 1915 la col·lecció es va traslladar a l'antic arsenal de la Ciutadella, actual Parlament de Catalunya, creant així el Museu d'Art i Arqueologia.
Quan, el 1934, es va inaugurar el Museu d'Art de Catalunya, les obres es van traslladar al Palau Nacional de Montjuïc, però quan va esclatar la guerra civil espanyola la col·lecció fou traslladada a Olot i Darnius.
El 1945, en tornar la col·lecció a Barcelona, ja no es va dur al Palau Nacional sinó que es va instal·lar al Palau de la Ciutadella i es va inaugurar un nou museu, que seria conegut amb el nom de Museu d'Art Modern. Anys més tard aquest museu també seria integrat en un altre, aquest cop el MNAC.

## Referències

* ↑ Història MNAC. «Història del Museu». Museu Nacional d'Art de Catalunya, 2013. Arxivat de l'original el 14 d’abril 2014. [Consulta: 19 abril 2014].
* ↑ Andrea A. Garcia i Sastre: Els Museus d'Art de Barcelona: Antecedents, gènesi i desenvolupament fins a l'any 1915. Publicacions l'Abadia de Montserrat
# Cees van Espen

Cees van Espen (Arnhem, 28 de maig de 1938) és un ciclista neerlandès, ja retirat, que fou professional entre 1964 i 1969. Durant la seva carrera professional destaca una victòria d'etapa al Tour de França de 1965.

## Palmarès

* 1962
** 1r a la Volta a Twente
** 1r a la Volta a Brabant
* 1963
** 1r al Tour del Canadà
** Vencedor d'una etapa de la Ronde van het IJsselmee
* 1965
** Vencedor d'una etapa al Tour de França
* 1966
** 1r a Putte-Mechelen

### Resultats al Tour de França

* 1964. Abandona (6a etapa)
* 1965. Abandona (11a etapa). Vencedor d'una etapa

## Referències

* ↑ «VAN ESPEN Cees». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Cees VAN ESPEN» (en italià). [Consulta: 14 novembre 2022].

## Enllaços externs

* Fitxa de Cees van Espen a www.sitiodeciclismo.net
# Sorex yukonicus

Sorex yukonicus és una espècie de mamífer de la família de les musaranyes (Soricidae). És una espècie descrita recentment i coneguda a partir d'un únic espècimen trobat a Galena (Alaska).

## Referències

* ↑ Shrews: Wildlife Notebook Series - Departament de Pesca i Caça d'Alaska
# ARNsn

Els ARN nuclears petits o snRNA (en anglès, small nuclear RNA o snRNA) són petits ARN no codificants, estables, de 60 a 450 nucleòtids de llarg i presents en el nucli de les cèl·lules eucariotes. Estan associats amb proteïnes específiques amb les quals formen complexos anomenats ribonucleoproteïnes nuclears petites o snRNP. Aquests ARNs participen en diversos processos fonamentals, com l'entroncament dels ARN missatgers o la maduració dels ARN ribosomals i la biogènesi del ribosoma.
Els ssRNA principals són els cinc que participen en l'entroncament dels RNA dins de l'espliceosoma: U1, U2, U4, U5 i U6. No obstant això, coneixem més de 200 altres ARNs diferents.
# Mejdurétxie

«Mejdurétxie» té aquests significats:

## Crimea

* Mijritxia (Crimea), localitat de la República Autònoma de Crimea

## Rússia

* Mejdurétxie (Primórie), localitat del krai de Primórie, a Rússia
* Mejdurétxie (Altai), localitat del krai de l'Altai, a Rússia
* Mejudrétxie (Uliànovsk), localitat de l'óblast d'Uliànovsk, a Rússia
* Mejdurétxie (Saràtov), localitat de l'óblast de Saràtov, a Rússia
# Mafet

Mafet és una entitat de població del municipi d'Agramunt a la comarca de l'Urgell. El 2017 tenia 67 habitants. Situat a la ribera del Riu Sió, al nord d'Agramunt i a la vora del canal d'Urgell. Havia estat emmurallat i molt a prop hi ha la notable masia de cal Benet del Segarrenc, bastida el 1680.
A mitjan segle xix es va integrar al municipi d'Agramunt.

## Referències

* ↑ «Alteraciones de los municipios en los Censos de Población desde 1842» (en castellà). Instituto Nacional de Estadística. [Consulta: 18 juliol 2019].
# Districte de Franklin

El Districte de Franklin va ser una divisió administrativa dels Territoris del Nord-oest, al Canadà, creada el 1895. El districte comprenia l'Arxipèlag Àrtic Canadenc, en què destaquen les grans illes Ellesmere, Baffin i Victòria. A banda, també comprenia una part del Canadà continental, les penínsules de Melville i Boothia.
Els navegants anglesos Martin Frobisher i Henry Hudson foren els primers europeus coneguts en visitar aquestes terres, tot i que possiblement navegants vikings, procedents de Groenlàndia, feren expedicions esporàdiques de caça per l'illa de Baffin durant els segles xi i xii. La zona fou transferida de l'autoritat colonial britànica al Domini del Canadà el 1894 i fou establert, en record a Sir John Franklin, l'any següent; tot i que les illes més septentrionals, les illes Sverdrup, foren reclamades per Noruega fins al 1930.
Junt amb el Districte de Keewatin i el Districte de Mackenzie, era un dels tres districtes dels antics Territoris del Nord-oest, abans de la formació de Nunavut el 1999. En aquell any va deixar d'existir, tot i que com a districte administratiu dels Territoris del Nord-oest havia deixat de funcionar diversos anys abans de l'escissió de Nunavut. L'antic Districte de Franklin va quedar dividit entre la part restant dels Territoris del Nord-oest i Nunavut. Durant el procés de divisió l'illa Victòria, així com d'altres illes més petites, quedà dividida en dues parts, una en mans de Nunavut i l'altra als Territoris del Nord-oest.

## Bibliografia

«Franklin (Canada)». A: Encyclopædia Britannica (en anglès). 11a ed, 1911.
* Balkwill, H. R. Geology of Amund Ringnes, Cornwall, and Haig-Thomas Islands, District of Franklin. Ottawa, Ont., Canada: Geological Survey of Canada, 1983. ISBN 0-660-10855-0
* Balkwill, H. R., W. S. Hopkins, and J. H. Wall. Geology of Lougheed Island and Nearby Small Islands, District of Franklin (Parts of 69C, 79D). Ottawa, Canada: Minister of Supply and Services Canada, 1982. ISBN 0-660-10856-9
* Geological Survey of Canada, R. L. Christie, H. P. Trettin, and U. Mayr. Lady Franklin Bay, District of Franklin, Northwest Territories. Open file (Geological Survey of Canada), 2136. 1984.
* Dyke, Arthur S., John T. Andrews, and Gifford H. Miller. Quaternary Geology of Cumberland Peninsula, Baffin Island, District of Franklin. Ottawa, Canada: Geological Survey of Canada, 1982. ISBN 0-660-11182-9
* Geological Survey of Canada, A. F. Embry, H. P. Trettin, and U. Mayr. Tanquary Fiord, District of Franklin, Northwest Territories. Open file (Geological Survey of Canada), 2135. 1988.

## Referències

* ↑ Martin, Frederick; Keltie, Sir John Scott; Renwick, Isaac Parker Anderson; Epstein, Mortimer; Steinberg, Sigfrid Henry; Paxton, John; Hunter, Brian The Statesman's Year-Book, 1899, p. 223.
* ↑ «The Atlas of Canada - History of Canada – Territorial Evolution 1895». Natural Resources Canada. Government of Canada, 06-02-2009. Arxivat de l'original el 13 de juliol 2009. [Consulta: 22 agost 2009].
* ↑ «Territorial Evolution». The Canadian Encyclopedia. Arxivat de l'original el 9 d’agost 2017. [Consulta: 16 novembre 2014].
# Mustàkhrij

Un mustàkhrij (àrab: مستخرج, mustaẖrij, literalment ‘extractor’) fou el funcionari musulmà encarregat de recaptar alguns impostos com la sadaqa o almoina religiosa, i el kharaj, impost sobre la terra. Va existir sota els abbàssides. A l'Àndalus era l'encarregat de recaptar els impostos dels mossàrabs, càrrec que s'hauria traduït al llatí com exceptor.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «خرج». ISBN 978-84-412-1546-7.
* 1 2 3 Encyclopaedia of Islam. Second Edition, Brill Publishers, Leiden, s.v. «mustakhridj».
# Kirbyville

Kirbyville és una població dels Estats Units a l'estat de Texas. Segons el cens del 2000 tenia 2.085 habitants.

## Demografia

Segons el cens del 2000, Kirbyville tenia 2.085 habitants, 828 habitatges, i 550 famílies. La densitat de població era de 329,9 habitants/km².
Dels 828 habitatges en un 32,5% hi vivien nens de menys de 18 anys, en un 43,5% hi vivien parelles casades, en un 18,8% dones solteres, i en un 33,5% no eren unitats familiars. En el 30,7% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,4% tenia menys de 18 anys, un 9% entre 18 i 24, un 24,3% entre 25 i 44, un 21% de 45 a 60 i un 18,4% 65 anys o més.
L'edat mediana era de 37 anys. Per cada 100 dones de 18 o més anys hi havia 72,2 homes.
La renda mediana per habitatge era de 25.438 $ i la renda mediana per família de 32.381 $. Els homes tenien una renda mediana de 30.144 $ mentre que les dones 20.060 $. La renda per capita de la població era de 12.839 $. Aproximadament el 22,6% de les famílies i el 26,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirbyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Kirbyville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# SouthBridge

SouthBridge és la part del joc de xips que controla el sistema d'entrada/eixida de dades, el bus d'IDE i en conseqüència, als dispositius d'emmagatzemament, l'àudio i altres busos, com el Bus sèrie universal, el ISA, el port sèrie, el port paral·lel, etc. El seu nom es deu al fet que la seua localització habitual és a la zona sur del conjunt Chipset en la placa mare.
# Diòcesi de Bretoña

La diòcesi de Bretoña o Britonia va ser una antiga demarcació eclesiàstica de la Gal·lècia, establerta pels sueus al segle vi. Actualment és una seu titular.
Segons Enrique Flórez la diòcesi no apareix documentada fins al 572 durant el II Concili de Braga, com a part de l'arxidiòcesi de Lugo. És possible que hagués estat establerta pocs anys abans, amb la voluntat de no establir diòcesis gaire extenses, que facilitessin una millor comunicació entre prelats i fidels. Així, el rei sueu Teodomir ho va proposar i els alts càrrecs eclesiàstics van resoldre augmentar el nombre de càtedres episcopals i en ser el de Bretoña un dels de menys antiguitat que la resta, Flórez creu que es va establir en aquest època, sobre la de Lugo, de la qual va esdevenir sufragània. El seu territori podria equivaldre aproximadament a la diòcesi de Mondoñedo, territori on hi havia antigament la població de Bretoña. La conquesta de la península pels musulmans va acabar amb aquesta diòcesi, perquè Bretoña va ser destruïda. És possible que es mantingués com a titular en distintes seus, però en ser erigida la seu a Mondoñedo, s'acabarien intitulant d'aquesta seu i també de Dume.

## Episcopologi

* Mailoc (ca. 572)
* Metopi (ca. 633)
* Sonna (ca. 646-ca. 653)
* Bel·la (ca. 675)
* Brandila (?)
* Suniagisid (ca. 693)

## Bisbes titulars

* Eugene O'Callaghan (1969 - 1971)
* John Brewer (1971 - 1983)
* Edward Joseph O'Donnell (1983 - 1994)
* Paweł Cieślik (1994 - actualitat)

## Referències

* ↑ «Britonia». catholic-hierarchy.org. [Consulta: 7 setembre 2023].
* ↑ Flórez, 1764, p. 11.
* ↑ Flórez, 1764, p. 12.
* ↑ Flórez, 1764, p. 22.

## Bibliografia

* Flórez, Enrique. España sagrada: theatro geographico-histórico de la Iglesia de España (en castellà). Tom XVIII. Madrid: Oficina de la Viuda e Hijo de Marín, 1764.
# Muïzz-ad-Din Bahram-Xah

Muïzz-ad-Din Bahram-Xah fou sultà de la dinastia esclava de Delhi. Era fill d'Iltutmix (1211-1236) i germà de Radiya Sultan (1236-1240).
Mentre la seva germana era a Bathinda, es va autoproclamar sultà a Delhi (1240) amb el suport del Cos dels Quaranta o Chihalganis. La seva germana va intentar recuperar el tron amb el suport del seu marit Altunia, un cap de Bathinda, però foren capturats i executats. Els seus dos anys de govern foren anàrquics i els caps que li havien donat suport van lluitar un contra l'altra. Els mongols van envair el Panjab i van saquejar Lahore que van assolar, sense que el sultà tingués mitjans o capacitat per prendre mesures contra els atacants.
Finalment els Quaranta el van assetjar al Fort Blanc de Delhi i fou assassinat pel seu propi exèrcit el 15 de maig de 1242. El va succeir el seu nebot Alà-ad-Din Massud-Xah, fill de Rukn-ad-Din Firuz-Xah (l'efímer sultà del 1236).

## Referències

* Genealogia
* Resum del regnat

## Bibliografia

* Michelguglielmo Torri, Storia dell'India, Roma-Bari, Laterza, 2000, ISBN 9788842082835.
* Stanley Wolpert, Storia dell'India, Milano, Bompiani, 1998 (5ª ed., 2004), ISBN 8845246361.
# Keisai Eisen

    En aquest nom japonès, el cognom és Keisai.
Keisai Eisen (渓斎 英泉, 1790 – 1848) va ser un artista d'ukiyo-e japonès que es va especialitzar en els bijinga (estampes de dones boniques). Els seus millors treballs, inclosos els seus okubi-e ('grans retrats de cap'), se'ls considera obres mestres de la "decadent" era Bunsei (1818–1830). També se'l coneixia com a Ikeda Eisen, i com a escriptor emprava el pseudònim Ippitsuan.

## Biografia

Eisen va néixer a Edo dins la família Ikeda, fill d'un destacat cal·ligrafista. Va ser aprenent de Kano Hakkeisai, de qui va prendre el nom (goh) de Keisai, i després de la mort del seu pare va estudiar amb Kikugawa Eizan. Els seus treballs inicials reflectien la influència del seu mentor, però aviat va desenvolupar el seu propi estil.
Va produir un nombre de surimono (gravats que es publicaven privadament), gravats eròtics i paisatges, incloses Les seixanta-nou estacions del Kiso Kaido, que ell va començar i Hiroshige va completar. Tanmateix, les seves obres més famoses són els bijin-e (estampes de dones boniques), en què retratava dones d'una manera més mundana que les representades per artistes anteriors, substituint la seva gràcia i elegància per una sensualitat menys estudiada. Va produir molts retrats i estudis de cos sencer representant les modes del moment.
A més de produir una prolífica quantitat de gravats, va ser escriptor, i produí les biografies dels Quaranta-set Ronin i diversos llibres, inclosa una continuació de l'Ukiyo-e Ruiko (Història dels gravats del Món Flotant), un llibre que documentava la vida dels artistes d'ukiyo-e. El seu suplement es coneix com a Notes d'un vell sense nom, i s'hi descriu a si mateix com un dissolut gran bevedor i declara haver estat propietari d'un bordell a Nezu als anys 1830, que es va cremar.

## Galeria

* Nihonbashi al Kisokaido
* Itabashi al Kisokaido
* Warabi al Kisokaido
* Kumagai al Kisokaido
* Fukaya al Kisokaido
* Kuragano al Kisokaido
* Kutsukake al Kisokaido
* Shiojiri al Kisokaido
* Yabuhara al Kisokaido
* Nojiri al Kisokaido
* Magome al Kisokaido
* Godo al Kisokaido

## Referències

* Dan McKee. «Keisai Eisen». [Consulta: 30 novembre 2006].
* John Fiorillo. «Keisai Eisen», 1999. Arxivat de l'original el 18 d’abril 2008. [Consulta: 30 novembre 2006].